Σπύρος Ν. Ταραβήρας

Ο Σπύρος Ν. Ταραβήρας (Αθήνα, 1960) είναι Έλληνας σκηνοθέτης, σεναριογράφος και παραγωγός ταινιών.

 Βιογραφία 
Ο Σπύρος Ν. Ταραβήρας γεννήθηκε το 1960 στην Αθήνα. Κατά τα έτη 1978 έως και 1982 σπούδασε στο Εθνικό Καποδιστριακό Πανεπιστήμιο Αθηνών. Ακολούθησε, κατά τα έτη 1982 έως και 1988, θεωρητικές σπουδές θεάτρου, τηλεόρασης και κινηματογράφου στο Πανεπιστήμιο Γκαίτε της Φραγκφούρτης. Παράλληλα, από το 1986 έως και το 1987, εκπαιδεύτηκε ως οπερατέρ και διευθυντής φωτογραφίας στον Κρατικό Σταθμό Ραδιοτηλεόρασης Γερμανίας (ARD). Συνέχισε, κατά τα έτη 1988 έως και 1994, σπουδές σκηνοθεσίας στην Κρατική Ακαδημία Τηλεόρασης και Κινηματογράφου στο Μόναχο, ενώ από το 1994 έως και το 1998 ήταν Βοηθός Καθηγητή στο Τμήμα Σκηνοθεσίας και Σεναρίου στην Κρατική Ακαδημία Τηλεόρασης και Κινηματογράφου στο Μόναχο.Ταραβήρας Σπύρος. shortfilm.gr. Ανακτήθηκε στις 31/12/2024.Σπύρος Ν. Ταραβήρας. clproductions.gr. Ανακτήθηκε στις 31/12/2024.

Το 2024 ήταν ανάμεσα στα μέλη της επιτροπής επιλογής της ελληνικής υποψηφιότητας για τη συμμετοχή στα βραβεία Όσκαρ Διεθνούς Ταινίας.Βραβεία Όσκαρ: Αυτά είναι τα νέα μέλη της ελληνικής επιτροπής – Πρόεδρος ο σεναριογράφος του Χόλιγουντ Έβαν Σπηλιωτόπουλος. parapolitika.gr. 11.09.2024. Ανακτήθηκε στις 31/12/2024. 

Ο Σπύρος Ν. Ταραβήρας είναι ψηφίζον μέλος στην Ευρωπαϊκή Ακαδημία – European Film Academy EFA και είναι το μοναδικό στην Ελλάδα ψηφίζον μέλος της Γερμανικής Ακαδημίας Κινηματογράφου – Hochschule für Fernsehen und Film München HFF-M.

 Φιλμογραφία 
 Copyright. 35mm, 7', 1989.
 Ντουέτο. 35mm, 12', 1990.
 Runaway. 35mm, 15', 1991.
 Το κουκλόσπιτο. 35mm, 15', 1993.
 Ηλιοβασίλεμα στη Βενετία. 35mm, 15', 1998.
 Μπαζ. Digital Beta 16:9, 120', 2005.Σπύρος Ν. Ταραβήρας - Μπαζ. clproductions.gr. Ανακτήθηκε στις 31/12/2024.

 Διακρίσεις 
Ο Σπύρος Ν. Ταραβήρας έχει συμμετάσχει επανειλημμένα σε Διεθνή Φεστιβάλ, όπως στο Διεθνές Φεστιβάλ Κινηματογράφου Βενετίας 1998 (Διαγωνιστικό Τμήμα), Διεθνές Φεστιβάλ Κινηματογράφου Καννών 1999, και έχει βραβευτεί μεταξύ άλλων με το Χρυσό Κρατικό Γερμανικό Βραβείο Καλύτερης Ταινίας, το Friedrich-Wilhelm-Murnau, Γερμανία, με Κρατικά Βραβεία του Ελληνικού Υπουργείου Πολιτισμού και Βραβεία / Διακρίσεις του Ελληνικού Κέντρου Κινηματογράφου.

Το ντοκιμαντέρ του Μπαζ το 2005 απέσπασε το Βραβείο Ποιότητας καλύτερου ντοκιμαντέρ.Ζουμπουλάκης Ι. Ο πρώτος νουάρ σεναριογράφος του Χόλιγουντ ήταν Ελληνας. tovima.gr. 25.11.2008. Ανακτήθηκε στις 31/12/2024.

 Παραπομπές 

 Εξωτερικοί σύνδεσμοι 


Κατηγορία:Έλληνες σκηνοθέτες
Κατηγορία:Έλληνες σεναριογράφοι
Κατηγορία:Έλληνες παραγωγοί ταινιών